ดาวโจนส์,ทองคำปิดลบ/น้ำมันบวก
หุ้นดาวโจนส์ปิดลบ 60.10 จุด ด้านราคาน้ำมันบวก 65 เซนต์ ขณะที่ทองคำร่วง 8.80 ดอลลาร์
19 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,870.95 จุด ลดลง 60.10 จุด หรือ -0.17%, ดัชนี เอสแอนด์พี 500 ปิดที่ 4,704.54 จุด เพิ่มขึ้น 15.87 จุด หรือ +0.34% และดัชนี แนสแดค ปิดที่ 15,993.71 จุด เพิ่มขึ้น 72.14 จุด หรือ + 0.45%ดัชนีดาวโจนส์ตลาดหุ้นนิวยอร์กปิดลบเมื่อวันที่ 18 พ.ย. โดยถูกกดดันจากการร่วงลงของ หุ้นซิสโก ซิสเต็มส์ที่ร่วงลง 5.51%หลังบริษัทเปิดเผยรายได้ในไตรมาส 1 ของปีงบการเงิน 2565 อยู่ที่ 1.290 หมื่นล้านดอลลาร์ ต่ำกว่าที่นักวิเคราะห์คาดการณ์ไว้ที่ 1.298 หมื่นล้านดอลลาร์ นอกจากนี้ บริษัทยังเปิดเผยตัวเลขคาดการณ์รายได้ในไตรมาส 2/2565 ต่ำกว่าที่นักวิเคราะห์คาดการณ์ไว้ โดยได้รับผลกระทบจากปัญหาตึงตัวของอุปทานสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 65 เซนต์ ปิดที่ 79.01 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมกราคม เพิ่มขึ้น 96 เซนต์ ปิดที่ 81.24 ดอลลาร์ต่อบาร์เรล นักลงทุนช้อนซื้อหลังจากสัญญาน้ำมันร่วงลงแตะระดับต่ำสุดในรอบ 6 สัปดาห์ในระหว่างวัน หลังมีข่าวว่าสหรัฐเรียกร้องให้จีนระบายน้ำมันออกจากคลังสำรองเพื่อสกัดการพุ่งขึ้นของราคาน้ำมันในตลาดโลกราคาทองคำโคเม็กซ์งวดส่งมอบเดือนธันวาคม ลดลง 8.80 ดอลลาร์ ปิดที่ 1,861.40 ดอลลาร์ต่อออนซ์